Az 1998-as világbajnokságon 3 döntetlennel a csoportkör után búcsúzni kényszerültek. 2000-ben az Európa-bajnokságot Hollandiával közösen rendezték. A hazai pályán való bizonyítás benne volt a belgákban, de már a csoportból sem sikerült továbbjutniuk. A torna nyitómérkőzésén még ugyan nyertek Svédország ellen 2–1-re, de az olaszok és a törökök elleni párharcokat 2–0-ra elveszítették.